
Scots Tung on the Wab 


S COTS TUNG noo haes its ain wabsteid 
up an rinnin on the wab an a copy o its 
Hame Page is prentit ablow here. The wab¬ 
steid is airtit at the hamelt Scots speakers an 
fleetches thaim tae try an learn hou tae read 
the modern written forms o the language that 
they speak an e’en tae try thair haund at 



Hame Page 


Ahoot Oorsais Walcomc tac the wabsteid o Scots Tung. The 

Speuios wabsteid that tells ye thero nae uiss keepin a guid 
Konkin Glenn Scots Tung in yer heid if yer mooth disnae uise it 

Cairds if ye’re a native Scots speaker, try an get uised tae 

nhar Airis seein the language ye speak Ilka day in its written 

wmir.s form athin ,hae P a 9 es - Whit wey no try an write 
some o yer letters In Scots, the wey ye spoak, 
insteld o Juist in English aw the time? 


Wha daur meddle wi the wey we speak? 

Scots Tung WITTINS 
On the wab. 

The Scots Tung Wittins can be vizzied or doon- 
loadit an prentit (noo in pdf format forbye) frae 
the wabsteid o:- 

The Scots Speikers Curn, Glesca. 

Wabsteid backin:- 

http: //www .mlove.free-online.co. uk/ 

Mair raicent copies can noo be gotten in pdf 
format frae Scots Tung’s ain new wabsteid at:- 
http://uk.geocities.eom/rfairnie@btinternet.com 
A hard copy o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


guidal forbye on hou tae pronounce the mod¬ 
ern spellins. It fleetches the hamelt Scots 
speakers no tae chynge the wey they speak 
tae suit the spellins but raither tae adapt the 
wey they pronounce the spellins tae suit the 
wey they speak. 

The Keekin Gless is a page whaur maimbers 
can contribute news stories frae the media 
that they’ve owerset intae thair ain Scots. 
Anither page gies particulars an picters o the 
Yule cairds that we’ve got left efter Christ¬ 
mas 2003. The final coont isnae in yet but it 
leuks like oor sales is heidin for ower fower 
an a hauf thoosand. 

The hinnermaist pages dales wi cleeks intae 
ither Scots language wabsteids an follaed wi 
ane that gies a wey intae seein an gittin haud 
o pdf copies o the Scots Tung Wittins frae its 
edition nummer 120 forrit an the hinnermaist 
ane gies a leet o the thirteen principles taen 
frae Scots: A Statement o Principles, furth- 
set bi the Cross Pairty Group on Scots at the 
Scots Pairlament an speirs readers tae rax in 
thair consaits anent thae principles bi e-mail. 


NEWI Gift's y«r consalt on Scots S.O.P. 


writin some o thair ain letters in Scots. It 
maks the pynt that there nae uiss keepin a 
guid Scots Tung in yer heid if ye dinnae uise 
it an threaps that it ettles tae see Scots uised 
the day as a livin language raither nor juist as 
an objeck o academic study throu the me¬ 
dium o English. 

It campaigns an aw tae hae baith spoken an 
written forms o the language uised in aw the 
areas o Scottish life includin the Establish¬ 
ment an the Media an for the language tae be 
gien its richtfu staundin an it gies a wee bit 


The Statement 
o Principles 


W HEN the Cross Pairty Group on 
Scots’ “Scots: A Statement o Princi¬ 
ples” wis launched fernyear, it kinna tint its 
wey in the rin up tae the Scots Pairlament 
elections sae the CPG thocht it wad be a guid 
thing tae bring it back tae the tent o MSPs 
agane. On Monday 19 Januar, a copy o the 
thirteen principles taen frae the stert o the 
document wis pitten intae a questionnaire 
format an sent bi e-mail, alang wi a kivverin 
letter frae the CPG, tae aw the 129 MSPs in 
the Scots Pairlament. The questionnaire 
speirt thaim tae tak ilka ane o the therteen 
principles an say if they greed wi thaim or no 
bi merkin “Aye”, “Na” or “Dinna ken” in the 
spaces gien. Athin an oor the first ane cam 
back wi therteen “Aye’s” on it. 

A full pdf copy o the Statement o Principles 
can be gotten frae the official wabsteid o the 
Cross-Pairty Group in the Scots Pairlament 
on the Scots Language at:- 
http://www.scottish.parliament.uk/crossparty/ 
cpg-scots.htm 

Nixt Forgaitherin 

Monday 23 Februar 2004 
7.30pm tae 9.00pm 
Comatee Room C. 

Brunton Ha, Musselburgh. 


Erchie 


MY DROLL FRIEND 


Neil M unro's 
Erchie 

O NYBODY that enjoyed readin aboot 
Para Handy or Jimmy Swan will nae 
doot enjoy Erchie, MY DROLL LRIEND. 
This is a ingaitherin o sixty-ane stories writ¬ 
ten bi Neil Munro an furthset in the pages o 
the Glesca Evenin News frae 1902 tae 1926 
but nane o thaim haes ivver been published 
in buik form afore the noo. 

Maist o the buik is fu o Scots dialogue wi 
juist a wee bit o narrative here an thare that’s 
maistly in Scottish Staundart English. The 
dialogue gies a guid insicht intae the lan¬ 
guage o Glesca in the first ten year o the 
twintieth century as lang’s ye turn a blinn ee 

tae aw thon 
apostrophes 
that wis the 
acceppit wey 
o spellin in 
thae days. 

Oot o the 
mooths o 
Erchie, his 
guid-wife, 
Jinnet an his 
guid freend 
Duffy the 
coalman, 
comes a hail 
enlichtenment 
o aw the as- 
pecks o life thare a hunner year syne. The 
subjecks brocht up kivvers sport, politics, 
fashion an maitters in the news o thon time. 
Thair cracks taen in the likes o Robert Burns, 
Andrew Carnegie, Harry Lauder, the scram- 
mle tae be the first tae win tae the North 
Pole, the Glesca Fair holidays, the coronation 
o Edward VII, fleein machines an airie- 
planes, the Olympic Gemmes an mony ither 
subjecks. 

This new edition o the Erchie tales wis 
howkit oot o the archives o the News bi the 
twa editors, Brian D. Osborne an Ronald 
Armstrong. 

Furthset bi Birlinn wi a siller uphaud frae the 
Scots Airts Cooncil, the buik sells for £9.99. 
ISBN: 1 84158 202 6 
See www.birlinn.co.uk 



Copyricht 

© Copyricht for awthin written in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot limit o nummers an this hauds guid an 
aw for ony pairt o the wittins blat that’s furth¬ 
set in ony ither publication. 




























The Bletherin S kite 

Bi the Stravaigin Reporter 

T AE let ye ken aboot the newly named shop in Edinburgh’s Stockbridge, Bletherin Skite, 

A can dae nae better than tae quote the proprietor, Mary Mochan’s, ain haundoot. 

Bletherin Skite (formerly Read Books) 

We’ve got mair nor wittins fur ye! 

National, regional and international. Keep in 
touch wi whit’s happenin at hame. 

Hunners in stock includin mony specialist titles. 

A available tae order if wantit. 

Fur a wark an play, at competitive prices. If we 
dinnae stock it, we can likely get it in fur the neist 
day. 

Second haun exchange. Guid quality paper¬ 
backs ay wanted. New books, includin a scuil- 
buiks available tae order. 

E Mobile phone top ups, Digital photocopies, LRT Smert 
caird update, Jigsaws, cairds, gift wrap 

Enjoy a visit tae yer local shop. Wean an dug freendly! We willnae bite an are 

right pleased tae help. Hope tae see ye suin. 

Mary (the Bletherin Skite) 

Open Monday tae Seturday frae 07.30 tae 17.30, the Bletherin Skite is at:- 
27b, Raeburn Place, Stockbridge, Edinburgh, EH4 1HU. Ph: 0131-332-5299 

The reporter can vouch fur this freendly atmosphere. A while syne, A wantit tae mak a pair a 
auld shuin leuk lik the ruby slippers frae The Wizard of Oz fur a freen whae wis a big fan o 
Judy Garland. The staff in Bletherin Skite went oot o thir wey tae be helpfu bi suggestin juist 
the richt kind o glue an juist the richt colour o sequins! They war richt chuffed when A took 
thaim in a fotie o the braw ruby slippers. Mary Mochan’s ither claim tae fame is that her faither 
wis Neil Mochan that played for Celtic Fitba Club in the 1950s and 60s and noo has a 
supporters’ club in Denny cried efter him. 

Mair Frae The Stravaigin Reporter 


Newspapers 

Magazines 

Stationery 

Books 


O N Thursday 22 Januar 2004, the Stra¬ 
vaigin Reporter fund hersel oot at Edin¬ 
burgh Park at the fantoosh new biggin o Dia¬ 
geo the distillers an the warld’s leadin pre¬ 
mium drinks company. It wis tae tak pairt in 
an ongaun rin bi The Associe o Weemin in 
Property, Central Scotland Brainch, tae hon¬ 
our oor national Bard in an evenin cried, 
Burns wi a Twist . We war aw invitit tae pree 

M akar's Neuk 

The Upland Way 

Bie now the sun has burnt awae 
The dewdrops on the early day. 

Then merry larks dae soar an sing 
Fulfillen promises o spring 
While peeweets skreigh upon the bent 
An in short gress there is the glent 
Where mountain pansies hae the pouer 
Tae pit forth a wee gentle flouer. 

The warmen sun brings honey smell 
Frae croppit gress an heather bell. 

Then listen as ye tak yer ease. 

The distant hum o worken bees. 

This is a place Ah fain wad stey 
Bit onwards oo maun press oor wey. 

So upwards on the Peniestane Brae 
Tae join the Southern Upland Way. 

Then owre the hill wi stellin heels 
An airt on doon tae Tibbie Shiel’s. 

Frae A Song For Yarrow 
Bi Walter Elliot 


a puckle o Diageo’s weel kent swallies o 
whisky, gin, vodka or some o the ither fan¬ 
toosh blends, alang wi some braw canapes an 
cheese. Efter that, the Stravaigin Reporter 
wis speirt tae recite twa-three bits o Burns’ 
poetry. Seein as we war gittin hospitality 
frae a distiller, A thocht a rendition o bits o 
Scotch Drink follaed bi Here’s a Bottle wad 
be apt. The company wis then treatit tae the 
lovely poem, Welcome tae a Bastart Wean, 
written tae walcome Burns’ baby lassie tae 
Elizabeth Paton. The evenin feinisht wi a 
recitation o a couple o verses written bi the 
Starvaigin Reporter efter Burns’ style aboot 
Weemen in Property, follaed bi a grand tour 
o the braw new biggin. A rerr evenin wis 
haed bi aw! 

Address Tae Weemin In Property 

If Burns cuid see wir modren warld 
Whaur men’s wark is bein duin bi girls 
Ye micht think in his grave he’d birl - 
But A wad doot it! 

Mair like his smile wad bend tae a curl 
Thinkin aboot it. 

For Burns wis kent tae mak connections 
At single gender male collections 
Whaur ower a dram there’d be reflections 
On subjecks dear 
He micht hae only wan objection - 
Nae aprons here! 

Irene Brown 


Et h n i c ? 


I T’S Official - Scots, English an Welsh is 
’’Ethnic” noo. In the bygane, when the 
Office o National Statistics (ONS) ingaithert 
statistics, sic as in the national census, on 
folks’ ethnic originals, thaim frae the likes o 
India, Bangladesh, Africa, an e’en Ireland 
haed boxes tae lat see thair ethnic backgrund. 
But there wis naethin like thon for the likes o 
the Scots, Welsh or e’en the English. But 
noo, new guidals haes been pitten oot for the 
cairryin oot o official surveys an sae thae 
differences will be taen tent o an recordit. 
Howanever, there still aye gaun tae be a box 
for thaim that wad raither cry thirsels 
“British”. Ony new surveys will noo hiv tae 
hae twa questions speirt anent folks’ back- 
grunds, ane on ethnicity an the tither on na¬ 
tionality sae that folk will be able tae de- 
scrive thirsels, for exemplar, as Asian-Scots 
or, it haes been reportit, white-Welsh. If a 
body’s ethnicity is Scots an thir nationality is 
Scots Wad thon no mak thaim Scots-Scots 
raither nor white-Scots or wad this no be 
whaur the “British” comes intae it an they 
micht hiv tae cry thirsels Scots-British? 
Shuirly thon’s eneuch tae mak yer heid birl. 

Pairlament J uist 
Plowters Wi The 
Scots Leid. 

T HE Scots Pairlament an its Corporate 
Body is juist plowterin aboot wi the 
Scots language an its upsteerers an disnae 
hae ony intention o daein ocht positive tae 
gie ony meaninfu uphaud tae the leid. In the 
words o a kenspeckle Australian professor o 
linguistics, “No haein a policy in place tae 
uphaud an develop a minority language is 
in fack juist a sleekit deliberate policy tae 
encourage thon language tae dee oot.” 

The Executive an the Corporate Body haes 
been telt bi academic advisors that Scots is 
the language o the uneducatit workin clesses 
an its uiss is perceived bi thaim tae be the 
sign o a puir education an laich socio¬ 
economic back-grund. Sae the Pairlament’s 
Corporate Body is blithe tae allou spoken 
Scots in the Pairlament, kennin fine that no 
mony MSPs haes the smeddum tae pit thair 
ain educational reputations in doot. On the 
ither haund, written Scots on signs in the new 
Pairlament biggin, that wad gie Scots a legiti¬ 
mate visible presence in Pairlament, is 
anither maitter an isnae bein alloued. The 
excuse is that English, Gaelic an Braille is 
the maist that can be uised athoot the signs 
gittin ower muckle. Shuirly Braille shuid be 
be separate frae the ither twa an at a hicht 
that can be reached bi the fingers o the blin 
folk? But pittin forrit airgiements tae thae 
folk, that haes thair ain minds steikit agin the 
weel-daein o Scots, is no gaun tae dae ony 
guid at aw. In raicent weeks upsteerers o 
baith the Welsh an the Breton languages haes 
fund it necessar tae think o takin unlawfu 
actions tae git thair consaits taen tent o. Is 
this gaun tae be the only gate left open for 
Scots language upsteerers tae tak an aw? 











